open-index/open-wikipedia-markdown huggingface dataset:
Βιβλίο της Ομόνοιας

thumb|180px|right|Το εξώφυλλο της Γερμανικής έκδοσης του 1580
Το ***Βιβλίο της Ομόνοιας*** ή **«Κονκόρδια»** (Γερμανικά: *Concordia*), είναι ο ιστορικός δογματικός κανόνας της Λουθηρανικής Εκκλησίας, που αποτελείται από δέκα κείμενα, τα οποία αναγνωρίζονται ως έγκυρα στον Λουθηρανισμό, από τον 16ο αιώνα. Είναι επίσης γνωστό ως το βιβλίο-σύμβολο της Ευαγγελικής Λουθηρανικής Εκκλησίας.

Το Βιβλίο της Ομόνοιας, δημοσιεύθηκε στα γερμανικά, στις 25 Ιουνίου 1580 στη Δρέσδη, κατά την πεντηκοστή επέτειο από την παρουσίαση της Ομολογίας της Αυγούστας στον αυτοκράτορα Κάρολο Ε κατά τη Δίαιτα της Αυγούστας. Η επίσημη λατινική έκδοση δημοσιεύθηκε το 1584 στη Λειψία.

Όσοι αποδέχονται το Βιβλίο της Ομόνοιας, ως δογματική τους βάση, το αναγνωρίζουν ως μια πιστή έκθεση της Βιβλικής πίστης. Το Βιβλίο της Ομόνοιας θέτει τις Άγιες Γραφές, ως τη μοναδική, θεία πηγή για την Χριστιανική πίστη.

## Περιεχόμενα
* Πρόλογος (1579)
* Τα τρία Οικουμενικά Σύμβολα της Πίστεως
** Το Σύμβολο των Αποστόλων
** Η Σύμβολο της Νικαίας/Κωνσταντινουπόλεως (325, 381)
** Η Σύμβολο του Αθανασίου
* Η Ομολογία της Αυγούστας (1530)
* Η Απολογία της Ομολογίας της Αυγούστας (1531)
* Τα Σμαλκαλδικά Άρθρα του Μαρτίνου Λούθηρου (1537)
* Η Πραγματεία για τη Δύναμη και την Υπεροχή του Πάπα (1537)
* Η Μικρή Κατήχηση του Λούθηρου (1529)
** Τα φυλλάδια του Λούθηρου για τον *Γάμο* (1529) και το *Βάπτισμα* (1526), τα οποία σε πολλές εκδόσεις του 1580, περιλαμβάνονται στην Μικρή Κατήχηση.
* Η Μεγάλη Κατήχηση του Λούθηρου (1529)
* Η Επιτομή της Φόρμουλας της Ομόνοιας (1577)
* Η Στερεά ή Λεπτομερής Δήλωση της Φόρμουλας της Ομόνοιας (1577).
** Ο Κατάλογος των Μαρτυριών προστέθηκε ως παράρτημα στις περισσότερες εκδόσεις του 1580.

## Παραπομπές


## Δείτε επίσης
*Ευαγγελική Λουθηρανική Εκκλησία στην Αμερική
*Ευαγγελική Λουθηρανική Εκκλησία της Φινλανδίας

## Εξωτερικοί σύνδεσμοι
*Book of Concord project: τα κείμενα του Βιβλίου της Ομόνοιας στα Αγγλικά

Κατηγορία:Λουθηρανισμός
Κατηγορία:Δρέσδη
Σοφία Κλιγκοπούλου

Η **Σοφία Κλιγκοπούλου**, γεννημένη στις 6 Ιανουαρίου 1970 στην Αθήνα, είναι Ελληνίδα πρώην καλαθοσφαιρίστρια και νυν ομοσπονδιακή τεχνικός. Διαθέτοντας ύψος 1,90 μέτρα αγωνιζόταν στη θέση του σέντερ.

## Βιογραφικά στοιχεία
Σε συλλογικό επίπεδο έχει διαγωνιστεί με τα χρώματα του Α.Ο.Φ. Πορφύρας, του Α.Ο. Σπόρτιγκ Αθηνών  και του Δ.Α.Σ. Άνω Λιοσίων.

Αποτελεί την αθλήτρια με τις περισσότερες συμμετοχές στην Εθνική Ελλάδος καλαθοσφαίρισης γυναικών, 210 στο σύνολο, σημειώνοντας 1069 πόντους, 5,1 κατά μέσο όρο ανά παιχνίδι. Επιπροσθέτως έχει υπάρξει και αρχηγός της ομάδας. Έχει συμμετάσχει τρεις φορές στους Μεσογειακούς Αγώνες (199119931997) και σε δύο Ευρωπαϊκά Πρωταθλήματα (20012003). Η τελευταία της συμμετοχή με το εθνόσημο ήταν στους Θερινούς Ολυμπιακούς Αγώνες 2004 στην Αθήνα. 

Για την προσφορά της τιμήθηκε στο All Star Game γυναικών του 2010. Σήμερα εργάζεται ως ομοσπονδιακή προπονήτρια σε όλες τις ηλικιακές βαθμίδες.

## Παραπομπές


## Εξωτερικοί σύνδεσμοι
* 
* Σοφία Κλιγκοπούλου, στατιστικά ως προπονήτρια στην επίσημη ιστοσελίδα της Εθνικής Ομοσπονδίας Καλαθοσφαίρισης.
* Σοφία Κλιγκοπούλου, στατιστικά συμμετοχών στις διοργανώσεις της FIBA Europe.
* «Σοφία Κλιγκοπούλου: Ζωή γεμάτη μπάσκετ!», συνέντευξη και αφιέρωμα στον ιστότοπο CobraSports.gr, 3 Φεβρουαρίου 2015.



Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες Πορφύρα Φρεαττύδος
Κατηγορία:Καλαθοσφαιρίστριες Σπόρτιγκ
Κατηγορία:Καλαθοσφαιρίστριες ΔΑΣΑΛ
Κατηγορία:Προπονητές καλαθοσφαίρισης Εθνικής Ελλάδας
Κατηγορία:Σέντερ
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Μεταλλιοφόροι στην καλαθοσφαίριση σε Μεσογειακούς Αγώνες
Γεώργιος Μυλωνάς

Με το όνομα **Γεώργιος Μυλωνάς** μπορεί να αναφέρονται:

* Γεώργιος Μυλωνάς (αρχαιολόγος) (1898–1988)
* Γεώργιος Μυλωνάς (πολιτικός) (1919-1998)
Γεώργιος Μυλωνάς (πολιτικός)

Ο **Γεώργιος Μυλωνάς** (6 Απριλίου 1919 - 14 Φεβρουαρίου 1998) ήταν Έλληνας πολιτικός.

## Βιογραφία
Γεννήθηκε  και βαπτίστηκε στο Παρίσι, γιος του πολιτικού Αλέξανδρου Μυλωνά (1881-1967) και εγγονός του αντιστρατήγου Παναγιώτη Δαγκλή. Σπούδασε νομική και συμμετείχε ως γραμματέας της ελληνικής αντιπροσωπείας στη Διάσκεψη του Αγίου Φραγκίσκου το 1945. Την περίοδο 1947-1963 εργάστηκε ως δικηγόρος στην Αθήνα. Εκλέχτηκε βουλευτής Ιωαννίνων στις εκλογές του 1963 και 1964 με την Ένωση Κέντρου, Υφυπουργός Προεδρίας Κυβερνήσεως (19 Φεβρουαρίου 1964-29 Απριλίου 1965), υφυπουργός Εθνικής Παιδείας (29 Απριλίου 1965-15 Ιουλίου 1965). Κατά την περίοδο της παρουσίας του στο Υπουργείο Παιδείας προχώρησε στην ίδρυση του Πανεπιστημίου Ιωαννίνων.

Κατά τη διάρκεια της δικτατορίας συνελήφθη και εκτοπίστηκε στην Αμοργό το 1968 από όπου δραπέτευσε τον Οκτώβριο του 1969 και κατέφυγε στο εξωτερικό. Η περιπετειώδης απόδρασή του από την εξορία της Αμοργού θα αποτελέσει πηγή έμπνευσης για το βιβλίο του Ηλία Κουλουκουντή, που οργάνωσε και τη διαφυγή, «Η Συνωμοσία της Αμοργού», και την ταινία «Απόδραση από την Αμοργό». Μετά την αποκατάσταση της Δημοκρατίας διετέλεσε υπουργός Μεταφορών και Επικοινωνιών στην κυβέρνηση Εθνικής Ενότητας. Το 1987 εξελέγη πρόεδρος της Δημοκρατικής Ένωσης. Το 1989 διετέλεσε υπουργός Πολιτισμού (7 Ιουλίου 1989-20 Νοεμβρίου 1989) ως μέλος του Συνασπισμού στον οποίο είχε προσχωρήσει στην κυβέρνηση συνεργασίας Νέας Δημοκρατίας και Συνασπισμού και στην οικουμενική (13 Φεβρουαρίου 1990-10 Απριλίου 1990).

Ήταν παντρεμένος με τη γλύπτρια Αλεξάνδρα Μπογδάνου.

## Πηγές
*Βιογραφικό από το Υπουργείο Πολιτισμού
* Εγκυκλοπαίδεια Πάπυρος Λαρούς Μπριτάννικα, τόμ. 44, σελ. 223.
* http://tvxs.gr/news/sinema/apodrasi-apo-tin-amorgo-i-nea-tainia-toy-st-koylogloy-gia-proti-fora-stin-athina

## Παραπομπές


Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Ιωαννίνων
Κατηγορία:Έλληνες υφυπουργοί Προεδρίας
Κατηγορία:Έλληνες υφυπουργοί Εθνικής Παιδείας και Θρησκευμάτων
Κατηγορία:Έλληνες υπουργοί Μεταφορών και Επικοινωνιών
Κατηγορία:Έλληνες υπουργοί Πολιτισμού
Μ
TobyMac

Ο **TobyMac** (*Kevin Michael McKeehan*, 22 Οκτωβρίου 1964) είναι καλλιτέχνης του χριστιανικού χιπ-χοπ, παραγωγός και τραγουδοποιός από τις Ηνωμένες Πολιτείες, που έχει βραβευτεί με βραβείo Γκράμι. Ο TobyMac ήταν ένας από τους πρώτους Χριστιανούς ράπερ. Πριν ακολουθήσει σόλο καριέρα, από το 1989 μέχρι το 2000, ήταν μέλος στο συγκρότημα DC Talk. Έχει κυκλοφορήσει επτά άλμπουμς, έχοντας τέσσερα νούμερο ένα CHR σινγκλς, και συνολικά οι δουλειές του έχουν πουλήσει περισσότερα από 10 εκατομμύρια αντίτυπα.

## Δισκογραφία
### Στούντιο Άλμπουμ
*2001: *Momentum*
*2004: *Welcome to Diverse City*
*2007: *Portable Sounds*
*2010: *Tonight*
*2011: *Christmas in Diverse City*
*2012: *Eye on It*
*2015: *This Is Not a Test*

### Ρεμίξ Άλμπουμ
*2002: *Re:Mix Momentum*
*2005: *Renovating Diverse City*
*2012: *Dubbed and Freq'd: A Remix Project*
*2014: *Eye'm All Mixed Up*

### Ζωντανά Άλμπουμ
*2008: *Alive and Transported*

## Υποσημειώσεις


## Εξωτερικοί σύνδεσμοι

*Επίσημη σελίδα

Κατηγορία:Αμερικανοί τραγουδιστές
Κατηγορία:Βραβευμένοι με Grammy
Κάλια Παπαδοπούλου

Η **Κάλια Παπαδοπούλου** (15 Μαρτίου 1980), είναι Κύπρια πρώην καλαθοσφαιρίστρια και  νυν προπονήτρια καλαθοσφαίρισης. Διαθέτοντας ύψος 1,66 μέτρα αγωνιζόταν ως Πόιντ γκαρντ και Σούτινγκ γκαρντ. Για τρία συνεχόμενα χρόνια βραβεύτηκε ως η καλύτερη Κύπρια καλαθοσφαιρίστρια από την Κυπριακή Ομοσπονδία, αποτελώντας μια από τις σημαντικότερες προσωπικότητές για το άθλημα στη Μεγαλόνησο.

## Βιογραφικά στοιχεία
Ξεκίνησε την καριέρα της το 1993 αγωνιζόμενη με τα χρώματα της ΑΕΛ Λεμεσού. Το 1998 μετακόμισε στην Ελλάδα για να αγωνιστεί στον Μέγα Αλέξανδρο Θεσσαλονίκης. Για δύο έτη αγωνίστηκε στο Θερμαϊκό Θέρμης κατακτώντας την περίοδο 2002-2003 το Πρωτάθλημα Α2 Εθνικής Γυναικών. Στη συνέχει αγωνίστηκε στο Α.Π.Σ. Siemens, όπου σε 17 αγώνες είχε 7,6 πόντους και 4,8 ανά αγώνα. Επέστρεψε στην ΑΕΛ Λεμεσού από το 2005 μέχρι το 2008 κατακτώντας τρία πρωταθλήματα και δύο κύπελλα Κύπρου, αποχωρώντας ωστόσο επεισοδιακά. 

Κατά την περίοδο 2008-2009 αγωνίστηκε στο γαλλικό πρωτάθλημα με την φανέλα της Λαβεϊρόν Ντρομ. Το φθινόπωρο του 2009 επέστρεψε στην Ελλάδα, αποτελώντας μέλος της ομάδας του Ο.Α. Χανίων. Το καλοκαίρι του 2010 εντάχθηκε στο δυναμικό και πάλι μιας κυπριακής ομάδας, του Κεραυνού Στροβόλου. Μετά το πέρας της αγωνιστικής περιόδου 2010-11 βραβεύτηκε ως η Κορυφαία Γυναίκα καλαθοσφαιρίστρια της χρονιάς από την Κυπριακή Ομοσπονδία Καλαθοσφαίρισης. 

Υπήρξε βασικό στέλεχος της Εθνικής Κύπρου Γυναικών.

## Παραπομπές


## Εξωτερικοί σύνδεσμοι
* 
* 

Κατηγορία:Κύπριες καλαθοσφαιρίστριες
Κατηγορία:Κύπριοι προπονητές καλαθοσφαίρισης
Κατηγορία:Καλαθοσφαιρίστριες Εθνικής Κύπρου
Κατηγορία:Καλαθοσφαιρίστριες Μεγάλου Αλεξάνδρου Θεσσαλονίκης
Κατηγορία:Καλαθοσφαιριστές ΑΕΛ Λεμεσού
Κατηγορία:Καλαθοσφαιρίστριες Θερμαϊκού Θέρμης
Κατηγορία:Καλαθοσφαιρίστριες Κεραυνού Στροβόλου
Κατηγορία:Καλαθοσφαιρίστριες Ο.Α. Χανίων
Κατηγορία:Προπονητές καλαθοσφαίρισης Α.Ε. Λεμεσού
Ελένη Βασιλείου

μικρογραφία|Ελένη Βασιλείου

Η **Ελένη Βασιλείου**, γεννημένη στις 29 Ιουλίου 1974 στη Νίκαια Αττικής, είναι Ελληνίδα πρώην διεθνής καλαθοσφαιρίστρια. Διαθέτοντας ύψος 1,87 μέτρα αγωνιζόταν στη θέση του Power Forward.

## Βιογραφικά στοιχεία
Η Βασιλείου ξεκίνησε την καριέρα της στον Ιωνικό Νικαίας, κατόπιν πήρε μεταγραφή στον Α.Ο. Σπόρτιγκ Αθηνών και μετέπειτα συνέχισε στην ομάδα του Δ.Α.Σ. Άνω Λιοσίων. Επόμενος σταθμός της ήταν ο Πανιώνιος Σμύρνης, ενώ το 2009 έλαβε μεταγραφή για τη νεοφώτιστη ομάδα της Α1 Εθνικής Φ.Ε.Α. Το καλοκαίρι του 2010 ανανέωσε το συμβόλαιό της με τον αθηναϊκό σύλλογο.

Η Βασιλείου κατέχει το ρεκόρ των περισσότερων συμμετοχών σε τελικό Κυπελλου Ελλάδος, 8 στο σύνολο (οι έξι από τις οποίες ήταν με την φανέλα του Σπόρτιγκ, μία με το Δ.Α.Σ.Α.Λ. και μία με τη Φ.Ε.Α.) Σε τρεις από αυτές τις περιπτώσεις έχει κατακτήσει και το τρόπαιο (Σπόρτιγκ 2, ΔΑΣΑΛ 1). Έχει αναδειχτεί δύο φορές MVP της διοργάνωσης, ενώ κατάσσεται δεύτερη, πίσω από τη Δήμητρα Καλέντζου, στο σύνολο πόντων σε τελικό.

Μετρά 155 συμμετοχές με το εθνόσημο, 100 από τις οποίες στην Εθνική Ελλάδος Γυναικών, με 246 πόντους στο ενεργητικό της. Έχει συμμετάσχει στους Μεσογειακούς Αγώνες του 1997, καθώς και στους Θερινούς Ολυμπιακούς Αγώνες 2004 στην Αθήνα. Επίσης έχει αποτελέσει μέλος των ομάδων που έλαβαν μέρος στο Ευρωπαϊκό Πρωτάθλημα Καλαθοσφαίρισης (EuroBasket) του 2003, 2005 και 2007.

## Παραπομπές


## Εξωτερικοί σύνδεσμοι
* 
* Ελένη Βασιλείου, στατιστικά συμμετοχών στις διοργανώσεις της FIBA Europe.
* Ελένη Βασιλείου, στατιστικά στην επίσημη ιστοσελίδα του Ευρωπαϊκού Πρωταθλήματος 2007.



Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες Ιωνικού Νίκαιας
Κατηγορία:Καλαθοσφαιρίστριες ΔΑΣΑΛ
Κατηγορία:Καλαθοσφαιρίστριες Πανιωνίου
Κατηγορία:Καλαθοσφαιρίστριες Σπόρτιγκ
Κατηγορία:Καλαθοσφαιρίστριες ΦΕΑ
Κατηγορία:Καλαθοσφαιρίστριες Τερψιθέας Γλυφάδας
Κατηγορία:Πάουερ φόργουορντ
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κεμπιλί

Η **Κεμπιλί** (αραβικά:  قبلي, γαλλικά: *Kebili*) είναι μεσόγεια πόλη της Τυνησίας. Βρίσκεται στο δυτικό κεντρικό τμήμα της χώρας, περίπου 500 χλμ. νότια της Τύνιδας, και είναι η πρωτεύουσα του ομώνυμου Κυβερνείου Κεμπιλί. Ο πληθυσμός της κατά την απογραφή του 2004 έφθασε τους 18.693 κατοίκους, καλούμενοι Κεμπιλιανοί.

Πρόκειται για μία από τις αρχαιότερες οάσεις της Τυνησίας. Βρίσκεται στις νοτιοανατολικές ακτές της λιμνολεκάνης Σοτ ελ-Τζερίντ που σήμερα λόγω της ξηρασίας έχει μεταβληθεί σε μία τεράστια αλυκή. Η ιστορία της πόλης είναι συνυφασμένη με την ιστορία της χώρας γενικότερα. Ο πληθυσμός της πόλης είναι σύμμεικτος από τρεις φυλές, τους Σαουδάραβες που έφθασαν εδώ περί το 600 (μ.Χ.), τους Βερβέρους, που θεωρούνται περισσότερο γηγενείς και τους Αφρικανούς - μαύρους που έφθασαν και παρέμειναν εδώ από της εποχής που η όαση  αυτή αποτελούσε σπουδαίο κέντρο δουλεμπορίου.

Κύρια απασχόληση των Κεμπιλιανών σήμερα είναι η γεωργία και ειδικότερα η καλλιέργεια ειδικής ποικιλίας φοινίκων μεγάλης παραγωγής χουρμάδων το μεγαλύτερο μέρος των οποίων γίνεται εξαγωγή προς όλο τον κόσμο, από τον λιμένα Γκαμπές. Τελευταία η κυβέρνηση της Τυνησίας καταβάλει πολλές προσπάθειες και για την τουριστική ανάδειξη και ανάπτυξη της περιοχής.

## Εξωτερικοί σύνδεσμοι

* Κεμπιλί - Lexicorient 
* Kebili - Οδηγός πόλης
* Συλλογή φωτογραφιών

Κατηγορία:Πόλεις της Τυνησίας
Κατηγορία:Οάσεις της Τυνησίας
Κασίμπασα Σπορ Κουλουμπού

Η **Κασίμπασα Σπορ Κουλουμπού** (τουρκικά: *Kasımpaşa Spor Kulübü*) είναι τουρκικός αθλητικός σύλλογος. Επίσημο έτος ίδρυσής του είναι το 1921 και θεωρείται ένας από τους παλαιότερους συλλόγους στη χώρα του. Έδρα της είναι το Ταγίπ Ερντογάν Στάντιουμ, όνομα που προέρχεται από τον πρωθυπουργό της χώρας τους τον Ταγίπ Ερντογάν και βρίσκεται στην Κωνσταντινούπολη, χωρητικότητας 13.500 θέσεων.

Αγωνίζεται από την περίοδο 2008-09 στην Σούπερ Λιγκ καταλαμβάνοντας τη 13η θέση, ενώ το 2009-10 την 11η. Τα χρώματα της είναι το γκρι και το άσπρο.

## Άνοδος στη Σούπερ Λιγκ
Αρχικά ο προβιβασμός της έλαβε χώρα το Μάιο του 2007, οπότε και τερμάτισε ανάμεσα στις θέσεις 1 και 2. Αντίπαλος της ήταν η Αλτάι Σ.Κ., ομάδα της Σμύρνης. Νίκησε με 4-3 και κατάφερε να κατακτήσει το πρωτάθλημα. Ωστόσο έμεινε για μία σεζόν στη Δεύτερη Κατηγορία. Την περίοδο 2008-09 νίκησε την Καρσίγιακα, ομάδα που επίσης εδρεύει στη Σμύρνη με σκορ 14-1

## Πορεία στα τούρκικα πρωταθλήματα
thumb|right|200px|Παλιότερο σήμα της ομάδας
* **Σούπερ Λιγκ** : 1959-1964, 2007-2008, 2009-2010, 2012-
* **Δεύτερη Κατηγορία** : 1964-1968, 1989-1992, 1997-2000, 2006-2007, 2008-2009, 2011-2012
* **Τρίτη Κατηγορία** : 1968-1979, 1984-1989, 1992-1997, 2000-2001, 2005-2006
* **Τέταρτη Κατηγορία** : 2001-2005
* **Τοπικά Πρωταθλήματα** : 1958-1959, 1979-1984

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Τουρκίας
Κατηγορία:Ιδρύσεις αθλητικών συλλόγων το 1921
Κατηγορία:Ποδοσφαιρικές ομάδες Τουρκίας
Κατηγορία:Ιδρύσεις ποδοσφαιρικών ομάδων το 1921
Στάθης Δρογώσης

Ο **Στάθης Δρογώσης** (Αθήνα, 1 Μαΐου 1977) είναι Έλληνας τραγουδιστής και τραγουδοποιός της έντεχνης και ροκ μουσικής. Έλκει την καταγωγή του από τη Νάξο.

Στην αρχή της καλλιτεχνικής του πορείας ήταν μέλος του συγκροτήματος *[[Τα Φώτα που Σβήνουν]]*, ενώ από το 2001 ακολουθεί σόλο καριέρα.

Στις δημοτικές εκλογές του 2014 εξελέγη δημοτικός σύμβουλος Αθηναίων με την παράταξη «Ανοιχτή Πόλη», ωστόσο ανεξαρτητοποιήθηκε τον Ιανουάριο του 2016. 

Στις βουλευτικές εκλογές του 2019 ήταν υποψήφιος στην Α' Αθηνών με το ΚΚΕ.

## Δισκογραφία
* *Ο χειμώνας δε θα 'ρθει* (2003)
* *Άλλη γη* (2006)
* Η Αγάπη στο τέλος (2009)
* *Όμορφη ζωή* (Antelma Music, 2011)
* Το Κόκκινο Τετράδιο (2015)
* 18 + (2017)

## Παραπομπές


## Εξωτερικοί σύνδεσμοι
* Η επίσημη ιστοσελίδα του Στάθη Δρογώση

Κατηγορία:Έλληνες τραγουδιστές
Κατηγορία:Έλληνες στιχουργοί
Κατηγορία:Έλληνες τραγουδοποιοί
Κατηγορία:Συμμετέχοντες στο Φεστιβάλ Τραγουδιού Θεσσαλονίκης
Κατηγορία:Έλληνες πολιτευτές
Κέλυφος Es

Το **κέλυφος Es** είναι ένας διερμηνέας γραμμής εντολών που χρησιμοποιεί μια γλώσσα σεναρίων παρόμοια με του κέλυφος rc του λειτουργικού συστήματος Plan 9 και αναπτύχθηκε από τους Βύρωνα Ρακιντζή και Paul Haahr. Στόχος του είναι να παρέχει μια πλήρως συναρτησιακή γλώσσα προγραμματισμού σαν κέλυφος του Unix. Το μεγαλύτερο τμήμα της ανάπτυξης του κελύφους es πραγματοποιήθηκε στις αρχές της δεκαετίας του 1990. Μια δημοσίευση πάνω σε μια αρχική έκδοση του κελύφους es παρουσιάστηκε στη διάσκεψη Winter 1993 USENIX στο Σαν Ντιέγκο.

Μια διορθωμένη έκδοση του [ftp://ftp.sys.utoronto.ca/pub/es/es-0.9-beta1.tar.gz es-0.9-beta1] είναι διαθέσιμη και περιέχει χαρακτηριστικά ελέγχου εργασιών, μια προμεταγλωττισμένη βιβλιοθήκη, επιπλέον τεκμηρίωση, μια βασική κατάσταση διόρθωσης για τον emacs και άλλα προγράμματα που έχουν παραχωρηθεί: (όπως το es-0.9-beta1job-control.tar.bz2)

Το κέλυφος Xs είναι μια παραγόμενη έκδοση (fork) του es με διορθωμένα κάποια λάθη, αναθεωρημένο κώδικα, καλύτερη ενσωμάτωση της βιβλιοθήκης readline και βελτιώσεις στη σύνταξη.
Το Kes είναι μια παραγόμενη έκδοση του es συμβατή με Linux και Mac OS X.

## Δείτε επίσης
* Γραμμή εντολών

## Παραπομπές


## Εξωτερικοί σύνδεσμοι
*The es shell 

Κατηγορία:Γλώσσες προγραμματισμού σεναρίων
Κατηγορία:Κελύφη του Unix
Εξπρές (εφημερίδα)

Με τον τίτλο ***Εξπρές*** κυκλοφόρησε ημερήσια οικονομική εφημερίδα που εκδιδόταν στην Αθήνα. 

Το πρώτο φύλλο κυκλοφόρησε τον Οκτώβριο του 1962 και ήταν ιδιοκτησίας του "Ομίλου Γαλαίου - Καλοφωλιά ΑΕ".

Η ύλη της εφημερίδας κάλυπτε οικονομικά θέματα του τραπεζικού, εμπορικού, κατασκευαστικού και ναυτιλιακού κλάδου της Ελλάδας και του εξωτερικού.

Το 2013 ανέστειλε την έκδοσή της.

## Παραπομπές


Κατηγορία:Οικονομικές εφημερίδες και περιοδικά
Κατηγορία:Πρώην εφημερίδες με τόπο έκδοσης την Αθήνα
Κατηγορία:Πρώην εφημερίδες στην ελληνική γλώσσα
Φλωρέττα Ζάννα

Η **Φλωρέττα Ζάννα** ήταν Ελληνίδα ηθοποιός του θεάτρου και του κινηματογράφου. Γεννήθηκε στις 25 Αυγούστου 1933 στον Άγιο Νικόλαο Μεσσηνίας. Το πραγματικό της όνομα ήταν Ανθή-Φλώρα Στυλιανέα. Υπήρξε δεύτερη σύζυγος του σκηνοθέτη Ντίνου Δημόπουλου, από το 1960 έως το 2003, μέχρι το θάνατο του τελευταίου. Έπαιξε ρόλους σε πολλές από τις ταινίες του και μαζί απέκτησαν μια κόρη την Μυρτώ (γεν. 1962).

Πέθανε στην Αθήνα, στις 13 Φεβρουαρίου 2019. Η είδηση έγινε γνωστή μέσω της ανάρτησης του ηθοποιού Γιώργου Γεωργίου στον προσωπικό του λογαριασμό, στο Facebook.

## Φιλμογραφία

## Παραπομπές

## Εξωτερικοί σύνδεσμοι
*Φλωρέττα Ζάννα, ιστοσελίδα στο cine.gr.
*Φλωρέττα Ζάννα, ιστοσελίδα στο IMDb. 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Νίκος Βαρδινογιάννης

Ο **Νίκος Βαρδινογιάννης** (Επισκοπή Λαππαίων, 1931 - Αθήνα, 2 Ιουλίου 1973) ήταν Έλληνας απόστρατος αξιωματικός του Πολεμικού Ναυτικού και ιδρυτής του επιχειρηματικού ομίλου Βαρδινογιάννη.

## Βιογραφικά στοιχεία
Γεννήθηκε στην Επισκοπή Ρεθύμνου και ήταν γιος του Ιωάννη Βαρδινογιάννη και της Χρυσής Θεοδωρουλάκη. Αποφοίτησε από τη Σχολή Ναυτικών Δοκίμων το 1952.  

Ήταν μυημένος στο Κίνημα του Ναυτικού, το οποίο οργανώθηκε από συμμαθητές του στη Σχολή Ναυτικών Δοκίμων, εξασφαλίζοντας τον ανεφοδιασμό των πλοίων σε περίπτωση εκδήλωσής του.

Ήταν παντρεμένος με τη Μανουέλα Βαρδινογιάννη, με την οποία απέκτησε τέσσερα παιδιά, την Ιωάννα, τον Παύλο, τον Δημοσθένη και τον Πύρρο.

Ο Νίκος Βαρδινογιάννης πέθανε ξαφνικά στις 2 Ιουλίου 1973, στην ακμή της επιχειρηματικής του δραστηριότητας. Κηδεύτηκε στο Πρώτο Νεκροταφείο Αθηνών. 

## Επιχειρηματικές δραστηριότητες
Ο Νίκος Βαρδινογιάννης παραιτήθηκε από το Πολεμικό Ναυτικό και στράφηκε στις επιχειρήσεις, θέτοντας τις βάσεις για τον επιχειρηματικό κολοσσό των Βαλκανίων που αργότερα θα ονομαζόταν όμιλος Βαρδινογιάννη.
Στα μέσα της δεκαετίας του ‘60 αποκόμισε τεράστια κέρδη, σπάζοντας το εμπάργκο καυσίμων που είχε επιβληθεί από τον ΟΗΕ στο ρατσιστικό καθεστώς της Ροδεσίας (νυν Ζιμπάμπουε). Με δικά του τάνκερ,  εφοδίαζε την κυβέρνηση των λευκών του Ίαν Σμιθ με αργό πετρέλαιο, κάτω από τη μύτη των Βρετανών, που είχαν αναλάβει την επιτήρηση του ναυτικού αποκλεισμού. Στη συνέχεια δημιούργησε στην Κρήτη και την Αίγυπτο εγκαταστάσεις ανεφοδιασμού πλοίων και το 1970 ίδρυσε την Motor Oil. Μετά το θάνατο του, στη διοίκηση του ομίλου τον διαδέχτηκε ο Βαρδής Βαρδινογιάννης.

## Πηγές


## Εξωτερικοί σύνδεσμοι
*Νίκος Βαρδινογιάννης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες επιχειρηματίες
Νικος
Κατηγορία:Έλληνες εφοπλιστές
Κατηγορία:Ενταφιασμοί στο Πρώτο Νεκροταφείο Αθηνών
Nl (Unix)

Το **nl** είναι ένα εργαλείο του Unix για την αρίθμηση γραμμών, είτε από ένα αρχείο είτε από την καθιερωμένη είσοδο, το οποίο αναπαράγει την έξοδό του στην καθιερωμένη έξοδο.

Έχει τις εξής επιλογές:

*a - αριθμεί όλες τις γραμμές
*t - αριθμεί μόνο τις γραμμές με εκτυπώσιμο κείμενο
*n - δεν αριθμεί γραμμές
*string - αριθμεί μόνο τις γραμμές που περιέχουν την κανονική έκφραση που περιλαμβάνεται στη συμβολοσειρά *string* που δίνεται

Η προεπιλεγμένη επιλογή που χρησιμοποιείται είναι η *t*.

Το nl υποστηρίζει επίσης κάποιες επιλογές της γραμμής εντολών.

## Παράδειγμα
 $ nl tf
     1  echo press cr
     2  read cr
     3  done

Το παρακάτω παράδειγμα αριθμεί μόνο τις γραμμές που αρχίζουν με το κεφαλαίο γράμμα A (ταιριάζουν με την κανονική έκφραση /^A/). Το *όνομα αρχείου* είναι προαιρετικό.
 $ nl -b p^A όνομα αρχείου
        apple
     1  Apple
        BANANA
     2  Allspice
        strawberry

Είναι χρήσιμη σαν εναλλακτική της 'grep -n':
 $ cat somefile
 aaa
 bbb
 ccc
 ddd
 $ nl somefile | grep ccc
     3 ccc

## Δείτε επίσης
* wc - η εντολή αρίθμησης λέξεων
* cat - εντολή συνένωσης (η επιλογή -n είναι ισοδύναμη με την nl -a)
* Κατάλογος βοηθημάτων του Unix

## Εξωτερικοί σύνδεσμοι
*http://www.linuxmanpages.com/man1/nl.1.php Η σελίδα man του προγράμματος 

Κατηγορία:Unix
FrieslandCampina

Η **FrieslandCampina** (ΦρίσλαντΚαμπίνα) είναι μια πολυεθνική γαλακτοκομική συνεταιριστική εταιρεία με έδρα την Ολλανδία. Δημιουργήθηκε στο τέλος του 2008 από την ένωση των ολλανδικών εταιρειών Koninklijke Friesland Foods N.V. και Campina BV. Οι κύριες μάρκες είναι οι Friesche Vlag, Chocomel, Fristi, Dutch lady, Appelsientje, Milner, Campina, Landliebe, Optiwell and Mona. Στην Ελλάδα είναι γνωστή με τη μάρκα ΝΟΥΝΟΥ.

## Ιστορία
Η Royal FrieslandCampina είναι οργανωμένη ως συνεταιρισμός εταιρειών, με τις ρίζες της να πηγαίνουν πίσω στο 1879. Μεγάλωσε μέσα από πολλές συνενώσεις και εξαγοράσεις.

Στα τέλη του 1997 τέσσερις Ολλανδικοί γαλακτοκομικοί συνεταιρισμοί συνενώθηκαν για να δημιουργήσουν την Friesland Coberco Dairy Food. Τον Ιούνιο του 2004 η Βασίλισσα Βεατρίκη της Ολλανδίας έδωσε στην FCDF τη βασιλική αναγνώριση. Η FCDF μετονομάστηκε σε Royal Friesland Foods.

Η Campina δημιουργήθηκε το 1989 με την ένωση δυο τέτοιων τοπικών συνεταιρισμών, την Melkunie Holland και την DMV Campina. Μετά από αυτή τη συνένωση η εταιρία ονομάστηκε Campina Melkunie μέχρι που έκοψε τη λέξη Melkunie το 2001.

Το 2004 η Campina και η Arla, ένας Δανέζικος γαλακτοκομικός συνεταιρισμός ανακοίνωσαν την πρόθεσή τους να συνενωθούν, ωστόσο αυτό το σχέδιο ακυρώθηκε τον Απρίλιο του 2005 για άγνωστους λόγους αν και ιδέες για άλλου είδους συνεργασίες λέγεται πως υπάρχουν ακόμη.

Στις 19 Δεκεμβρίου 2007 η Campina και η Friesland Foods ανακοίνωσαν πως σκεφτόντουσαν τη πιθανότητα να συνενωθούν. Η Ευρωπαϊκή Ένωση ενέκρινε τη συνένωση των δυο συνεταιρισμών με τον όρο να πουλούσαν ορισμένα τμήματα τυριού και γαλακτοκομικών ποτών.

## Μάρκες

Στην Ελλάδα η εταιρία είναι γνωστή με τη μάρκα ΝΟΥΝΟΥ.

Μάρκες της εταιρίας με διαφημίσεις περί βελτιώσεως της υγείας:
* Campina Optimel (Ολλανδία)
* Campina Optiwell (Γερμανία)
* Campina Vifit (Γερμανία, Ολλανδία)
* Campina Fruttis (Ρωσία)
* Campina Betagen (Ταϊλάνδη) - συνεργασία joint venture με την **Thai Advanced Food**

## Εξαγορές (Campina)
* Comelco NV (Βέλγιο), 1989
* Deltown Specialities (ΗΠΑ), 1989
* Menken consumptiemelk activiteiten (Ολλανδία), 1997 
* Menken Dairy Food  (Ολλανδία), 1997
* Menken Polderland (Ολλανδία), 1997
* Parmalat Thailand (Ταϊλάνδη), 2003
* Inovatech Argentina (Αργεντινή), 2005

**Στη [[Γερμανία]], τώρα Campina GmbH & Co. KG**
* Südmilch AG, 1993
* Kutel, 1998
* Emzett, 1999
* Strothmann

## Παραπομπές


Κατηγορία:Επιχειρήσεις τροφίμων
Κατηγορία:Επιχειρήσεις της Ολλανδίας
Άμπεϊ Λίνκολν

Η Άννα Μαρία Γουόλτριτζ (6 Αυγούστου 1930 -14 Αυγούστου 2010) πιο γνωστή με το καλλιτεχνικό της όνομα **Άμπεϊ Λίνκολν** ήταν τραγουδίστρια της τζαζ, στιχουργός και ηθοποιός.

## Βιογραφία
Ήταν μια από τις πολλές τραγουδίστριες που εμπνεύστηκαν από την Μπίλι Χόλιντεϊ. Πιο συχνά έμενε στην Νέα Υόρκη.

Πρωτοεμφανίστηκε στην ταινία *The Girl Can't Help It* (1956) με συμπρωταγωνίστρια την Μέριλιν Μονρόε.
Σε συνεργασία με τον Ivan Dixon πρωταγωνίστησε στην ταινία *Nothing But A Man* (1964). Είχε συμπρωταγωνιστήσει επίσης στο πλευρό των Σίντνεϊ Πουατιέ και Μπο Μπρίτζες στην ταινία *For Love Of Ivy* (1968). Το 1969 προτάθηκε για Χρυσή Σφαίρα Β' γυναικείου ρόλου για την εμφάνιση της σε αυτό την ταινία.

Η μουσική της καριέρα ξεκινά το 1960 όταν τραγούδησε στο φεστιβάλ *We Insist-Freedom Now Suite* (1960) μαζί με τον Μαξ Ρόουτς τον οποίο παντρεύτηκε το 1962 και χώρισαν το 1970. Συνεργάστηκε και με άλλους μουσικούς της τζαζ όπως είναι οι Σόνι Ρόλινς, Έρικ Ντόλφι, Κόλμαν Χόκινς, Τζάκι Μακλίν, Κλαρκ Τέρι, Στάνλεϊ Τουρεντάιν, Γουάιντον Κέλι, Σίνταρ Γουόλτον, Τζο Λοβάνο, Πατ Μέθενι, Ρον Κάρτερ και Μάιλς Ντέιβις . Έγραψε άλμπουμ με τους Σταν Γκετς, Μαλ Γουόλντρον και Άρτσι Σεπ. Το 1990 έπαιξε τον τελευταίο της ρόλο σε ταινία στην ταινία του Σπάικ Λι* Mo'Better Blues*. Το 2003 τιμήθηκε με το βραβείο National Endowment for the Arts NEA Jazz Masters. Πέθανε στις 14 Αυγούστου 2010 σε ηλικία 80 ετών.

## Δισκογραφία
* 1956: *Abbey Lincoln's Affair – A Story of a Girl in Love* (Liberty) με την ορχήστρα του Μπένι Κάρτερ, την Ορχήστρα του Μάρτι Πάιτς και τον Τζακ Μοντρόουζ 
* 1957: *That's Him* (Riverside) με τους Πολ Τσέιμπερς, Γουάιντον Κέλι, Μαξ Ρόουτς, Σόνι Ρόλινς, Κένι Ντόραμ
* 1958: *It's Magic* (Riverside) με τους Κέρτις Φούλερ, Μπένι Γκόλσον, Σαχίμπ Σιχάμπ
* 1959: *Abbey Is Blue* (Riverside) με τους Κένι Ντόραμ, Γουάιντον Κέλι, Λες Σπαν, Σαμ Τζόουνς, Φίλι Τζο Τζόουνς
* 1960: *We Insist! – Freedom Now* (με τον Μαξ Ρόουτς)
* 1961: *Straight Ahead* (Candid Records) με τους Κόλμαν Χόκινς, Έρικ Ντόλφι, Μπούκερ Λιτλ, Μαλ Γουόλντρον, Μαξ Ρόουτς Allmusic review
* 1973: *People in Me* (Polygram) με τους Κουνιμίτσου Ινάμπα, Τζέιμς Εμτιούμ, Αλ Φόστερ, Χιρομάζα Σουζούκι, Ντέιβ Λίμπμαν
* 1980: *Painted Lady* (Blue Marg)
* 1980: *Golden Lady * (Inner City Records)
* 1983: *Talking to the Sun* (Enja Records)
* 1987: *Abbey Sings Billie, Vol. 1 & 2* (Enja)
* 1990: *The World Is Falling Down* (Verve)
* 1991: *You Gotta Pay the Band* (Verve) με τους Σταν Γκετς, Χενκ Τζόουνς, Τσάρλι Χέιντεν, Μαρκ Τζόνσον
* 1992: *Devil's Got Your Tongue* (Verve)
* 1992: *When There is Love* (με τον Χενκ Τζόουνς) (Verve)
* 1994: *A Turtle's Dream* (Verve) με τους Ρόι Χάργκροουβ, Κένι Μπάρον, Πατ Μέθενι
* 1996: *Who Used to Dance* (Verve) με τους Γκράχαμ Χέινς, Στιβ Κόλμαν, Όλιβερ Λέικ
* 1995: *Painted Lady* (με τον Άρτσι Σεπ) 
* 1998: *Wholly Earth* (Verve) με τους Νίκολας Πέιτον, Μπόμπι Χάτσερσον
* 2000: *Over the Years* (Verve)
* 2003: *It's Me* (Verve)
* 2007: *Abbey Sings Abbey* (Verve)

## Παραπομπές


## Εξωτερικοί σύνδεσμοι

*  

Κατηγορία:Τζαζ μουσικοί
Μπετζά

δεξιά|μικρογραφία|260px|Μπετζά
Η **Μπετζά** είναι μεσόγεια πόλη της Τυνησίας. Βρίσκεται στο βόρειο τμήμα της χώρας, σε απόσταση 105 χλμ. δυτικά της Τύνιδας, και είναι η πρωτεύουσα του ομώνυμου Κυβερνείου Μπετζά. Κατά τη απογραφή του 2004 ο πληθυσμός της αριθμούσε 106.441 κατοίκους, αποκαλούμενοι Μπατζανοί.

## Ιστορία
Η Μπετζά, λόγω της γεωγραφικής της θέσης, ιδρύθηκε αρχικά από τους Καρχηδονίους ως κάστρο πέριξ του οποίου αναπτύχθηκε η πόλη, συμβάλλοντας σ΄ αυτό και το πολύ γόνιμο έδαφος της γύρω περιοχής.

Κατά τους Καρχηδόνιους πολέμους η πόλη περιήλθε στους Ρωμαίους οι οποίοι κατέστρεψαν το παλαιό κάστρο φτιάχνοντας νέα οχυρωματικά έργα. Την περίοδο αυτή η πόλη άρχισε να ευημερεί μέχρι που στη συνέχεια καταστράφηκε από τους Βανδάλους. Αργότερα πέρασε στη Βυζαντινή Αυτοκρατορία όπου η πόλη άρχισε και πάλι ν΄ αναπτύσσεται αλλά και να εξωραΐζεται. Περίπου τον 7ο αιώνα η περιοχή καταλήφθηκε από τους Άραβες και περιήλθε στο Χαλιφάτο των Ομαγιαδών όπου και παρέμεινε περισσότερο από μια χιλιετία όταν το 1880 καταλήφθηκε η όλη περιοχή από τους Γάλλους και να αποτελέσει γαλλικό προτεκτοράτο.

Στον Β’ Παγκόσμιο Πόλεμο η πόλη υπέστη μεγάλες καταστροφές από τους συνεχείς και ανελέητους γερμανικούς αεροπορικούς βομβαρδισμούς. Το 1943 απελευθερώθηκε από τους Άγγλους, ως γαλλικό έδαφος, και το 1956 με την εθνική ανεξαρτησία της Τυνησίας εγκαταλείφθηκε από τους Γάλλους.

## Παραπομπές


## Εξωτερικοί σύνδεσμοι

* Επίσημη ιστοσελίδα της Μπετζά (στη γαλλική) 
* 250 παλαιές καρτ-ποστάλ της Μπετζά (1900-1950)

Κατηγορία:Πόλεις της Τυνησίας
Δημοτικό Στάδιο Καλαμάτας

Το **Δημοτικό Στάδιο Καλαμάτας** (πρώην *Εθνικό Στάδιο*) βρίσκεται στην Καλαμάτα, στη νοτιοανατολική συνοικία της πόλης κοντά στην ανατολική παραλία. Χτίστηκε το 1976 και ανήκει στο Δήμο Καλαμάτας.

## Ιστορικό

Το Δημοτικό Στάδιο χτίστηκε το 1976 με το αρχικό όνομα «Εθνικό Στάδιο Καλαμάτας» σε αδόμητο χώρο, αχρησιμοποίητο ως τότε, κοντά στην ανατολική παραλία της πόλης. Σκοπός της ίδρυσής του ήταν η αποσυμφόρηση του Γηπέδου Μεσσηνιακού από τους ποδοσφαιρικούς αγώνες αλλά και η δημιουργία ενός σταδίου με μοντέρνες εγκαταστάσεις στίβου. Το 1976 χτίστηκαν οι δύο κερκίδες και διαμορφώθηκαν οι διαδρομές του στίβου. Το 1983 τοποθετήθηκε ο ελαστικός τάπητας. Το 2001 μπήκαν προβολείς και το 2007 τοποθετήθηκαν πλαστικά καθίσματα στις κερκίδες μειώνοντας τη χωρητικότητά του από 5.400 σε 4.500 θεατές.

Χρησιμοποιήθηκε ως έδρα από τον Π.Σ. Καλαμάτα ως το 1994 και από το 2003 ως το 2010 καθώς και από άλλα ποδοσφαιρικά σωματεία της πόλης. Επίσης, κατά καιρούς έχει χρησιμοποιηθεί σε αγώνες εθνικών ομάδων ποδοσφαίρου ανδρών, ελπίδων και νέων. 

Αλλά κυρίως αποτελεί την αθλητική κυψέλη της πόλης στον κλασικό αθλητισμό. Η ίδρυσή του είχε ως αποτέλεσμα τη διοργάνωση της ετήσιας αθλητικής συνάντησης στίβου Παπαφλέσσεια, η οποία από το 1995 έγινε διεθνής και έχει καθιερωθεί ως ένα από τα καλύτερα αθλητικά μήτιγκ που διεξάγονται στην Ελλάδα.

## Περιγραφή
Το Δημοτικό Στάδιο Καλαμάτας περιλαμβάνει:
* Ποδοσφαιρικό αγωνιστικό χώρο με χλοοτάπητα διαστάσεων Α΄ Εθνικής και διεθνών αγώνων.
* Εγκαταστάσεις στίβου διεθνούς επιπέδου: βαλβίδες ρίψεων και αλμάτων και έξι διαδρομές στίβου 400 μ. με ελαστικό τάπητα.
* Αποδυτήρια.
* 4 Προβολείς.
* Δυο ανεξάρτητες κερκίδες: Νότια και Βόρεια με πλαστικά καθίσματα.
* Συνολική χωρητικότητα: 4.367 θέσεις θεατών. Ως το 2007 είχε χωρητικότητα 5.700 καθήμενων θεατών στην κερκίδα (όχι σε ατομικά πλαστικά καθίσματα).
* Βοηθητικοί χώροι για ριπτικά αγωνίσματα
* Κλειστός χώρος 140 μέτρα με ελαστικό τάπητα (ταρτάν) 4 διαδρομών
* Αίθουσα με ελεύθερα βάρη και όργανα προπόνησης 
* Αίθουσα αποκατάστασης και αποθεραπείας
* Σάουνα

## Ρεκόρ προσέλευσης
* 8 Φεβρουαρίου 1995: (Διεθνής φιλικός αγώνας): Ελλάδα-Ρουμανία 1-0: **8.000 θεατές**.
* 20 Απριλίου 2003 (Α΄ εθνική): Ολυμπιακός - Α.Ο. Αιγάλεω: **4.286 θεατές**.

**Σημειώσεις**


## Διοργανώσεις
* Παπαφλέσσεια: Ετήσιο διεθνές μήτιγκ στίβου.
* Προκριματικά παγκοσμίου Κυπέλλου: Ελλάδα-Βοσνία 3-0 (Κυριακή 1 Σεπτεμβρίου 1996).
* Διεθνής φιλικός αγώνας εθνικής ομάδας: Ελλάδα-Ρουμανία 1-0 (Τετάρτη 8 Φεβρουαρίου 1995).
* Αγώνας Α΄ Εθνικής: Ολυμπιακός-Α.Ο. Αιγάλεω (20/4/2003).
* Αγώνες ποδοσφαίρου Β΄ Εθνικής, Γ΄ Εθνικής και Δ΄ Εθνικής: ως έδρα του Π.Σ. Καλαμάτα και άλλων τοπικών σωματείων.

## Εξωτερικοί σύνδεσμοι

* Στάδιο Καλαμάτας.
* ΕΠΟ: Αγώνες Εθνικής Ελλάδος
* Παπαφλέσσεια

Καλαματας Δημοτικο Σταδιο
Καλαματας Δημοτικο Σταδιο
Κατηγορία:Π.Σ. Καλαμάτα
Ημερησία (εφημερίδα)

Η ***Ημερησία*** ήταν ελληνική καθημερινή πρωινή οικονομική εφημερίδα, πανελλαδικής κυκλοφορίας, που εκδιδόταν στην Αθήνα από το 1947 έως το 2017.

Η εφημερίδα κυκλοφόρησε για πρώτη φορά τον Νοέμβριο του 1947 με ιδρυτή τον Σπ. Κοτσαρίδα. Από το 1950 συνέχισε η έκδοσή της από τον Ιωάννη Καμαρινό και υπό τη διεύθυνση των Κ. Αμοργιανού και Χ. Χρονόπουλου.

Η γενική ύλη της εφημερίδας ήταν οικονομικού ενδιαφέροντος (τραπεζικού, εμπορικού, ναυτιλιακού, χρηματιστηριακού κ.λπ.) ενώ περιείχε και ειδήσεις από την πολιτική, τον καλλιτεχνικό και τον αθλητικό χώρο.

Η εφημερίδα ανήκε στην Πήγασος Εκδοτική Α.Ε. του Γιώργου Μπόμπολα μέχρι το 2017. Στις 26 Ιουλίου 2017, ανακοινώθηκε πως το ''Έθνος'' και η *Ημερησία*, τα έντυπα της Πήγασος, η οποία αντιμετωπίζει οικονομικά προβλήματα από το 2015, θα βγουν σε πλειστηριασμό για την ανάδειξη νέου ιδιοκτήτη. Ο πλειστηριασμός διεξήχθη στις 29 Ιουλίου και νέος ιδιοκτήτης αναδείχθηκε η *Dimera Media Investments Limited*, με συνολικό κόστος 3.580.000 ευρώ (3.000.000 για το *Έθνος* και 580.000 για την *Ημερησία*). Από τις 12 Νοεμβρίου 2017 μέχρι τις 9 Αυγούστου 2020 που σταμάτησε η εφημερίδα επανακυκλοφορούσε με το *Έθνος της Κυριακής* ως ένθετο. Στις 10 Δεκεμβρίου 2020 ξεκίνησε η λειτουργία της ιστοσελίδας της *Ημερησίας* υπό την ιδιοκτησία του Open Digital Group.

Το σήμα της *Ημερησίας* πέρασε το Μάιο του 2025 από την *Dimera Media Investments Limited* στη θυγατρική του *Ραδιοτηλεοπτική Α.Ε.* με αύξηση μετοχικού κεφαλαίου, η οποία θυγατρική κατέχει την ομότιτλη ιστοσελίδα.

## Εξωτερικοί σύνδεσμοι
*ΗΜΕΡΗΣΙΑ επίσημη ιστοσελίδα

## Πηγές
**[[Ήλιος (εγκυκλοπαίδεια)|Νεώτερον Εγκυκλοπαιδικόν Λεξικόν Ηλίου]]* τόμος 9ος, σελίδα 44.

## Παραπομπές


Κατηγορία:Πρώην εφημερίδες στην ελληνική γλώσσα
Κατηγορία:Οικονομικές εφημερίδες και περιοδικά
Κατηγορία:Open Digital Group
True και false

Στα Unix-οειδή λειτουργικά συστήματα, οι **true** και **false** είναι εντολές, η μοναδική λειτουργία των οποίων είναι να επιστρέφουν πάντα την τιμή 0 ή 1.

## Γενικά

Το κέλυφος αντιμετωπίζει το 0 σαν τη λογική τιμή *αληθές* (*true*) και το 1 σαν *ψευδές* (*false*). Συνήθως χρησιμοποιείται σε εντολές υπό συνθήκη (conditional statements) και βρόχους των σεναρίων κελύφους όπου οι συνθήκες Bool δίνονται από τον κωδικό επιστροφής ενός προγράμματος. Για παράδειγμα, το εξής σενάριο του κελύφους Bourne εμφανίζει τη συμβολοσειρά `hello` μέχρι να τερματιστεί:


```bash
while true
do
  echo hello
done
```


Μπορεί να χρησιμοποιηθεί για να κάνει μια ακολουθία κατά τα άλλα χρήσιμων εντολών να αποτύχει:

```bash
make … && false
```

Ο ορισμός του κελύφους εισόδου (login shell) ενός χρήστη σε **false**, στο /etc/passwd, πρακτικά αρνείται σε αυτόν πρόσβαση σε ένα αλληλεπιδραστικό κέλυφος, αλλά ο λογαριασμός του εξακολουθεί να είναι έγκυρος για άλλες υπηρεσίες, όπως το FTP. (Προτιμάται η χρήση του /sbin/nologin, αν είναι διαθέσιμο.)

Τα προγράμματα δεν παίρνουν "πραγματικές" παραμέτρους - σε κάποιες εκδόσεις η καθιερωμένη παράμετρος `--help` εμφανίζει συνοπτικά πληροφορίες χρήσης και η `--version` εμφανίζει την έκδοση του προγράμματος.

Η `true` μπορεί επίσης να γραφεί και σαν μια ανω και κάτω τελεία (`:`). Με αυτήν τη μορφή είναι συνήθως ενσωματωμένη στο κέλυφος και για αυτό μπορεί να είναι πιο αποδοτική. Η `true` συχνά χρησιμοποιείται σαν ψευδώνυμο της `:`,  (σε συμβατά με POSIX κελύφη όπως ο κέλυφος Bourne) σαν εντολή χωρίς λειτουργικότητα (dummy) όταν δίνονται προκαθορισμένες τιμές σε μεταβλητές του κελύφους μέσω της μορφής επέκτασης παραμέτρων `${parameter:=word}`. Το παράδειγμα που ακολουθεί προέρχεται από το bashbug, το σενάριο αναφοράς λαθών του bash:


```bash
: ${TMPDIR:=/tmp}
 : ${EDITOR=$DEFEDITOR}
 : ${USER=${LOGNAME-`whoami`}}
```


## Δείτε επίσης
* Κατάλογος βοηθημάτων του Unix

## Παραπομπές


### Σελίδες εγχειριδίων
*true(1): Δεν κάνει τίποτε, με επιτυχία – Κεντρικά εργαλεία GNU 
*false(1): Δεν κάνει τίποτε, χωρίς επιτυχία - Κεντρικά εργαλεία GNU 
*true(1): Return true value - FreeBSD manual page 
*false(1): Return false value - FreeBSD manual page 

Κατηγορία:Unix
Κατεπάνω

Στη Βυζαντινή Αυτοκρατορία, ο **Κατεπάνω** ήταν ανώτατος πολιτικός και στρατιωτικός άρχοντας. Η υπ'αυτόν διοικητική περιφέρεια (καθώς και το αξίωμα και η δικαιοδοσία του) ονομάζονταν **κατεπανάτο** ή **κατεπανίκιον**. Πριν τη διοικητική μεταρρύθμιση των Κομνηνών ο όρος «κατεπανίκιο» δήλωνε το «μέγα θέμα» και στην ιεραρχική κλίμακα ο «κατεπάνω» βρισκόταν αμέσως μετά τον «δούκα»(δουξ > κατεπάνω > στρατηγός), ενώ αργότερα ο «κατεπάνω» εκπίπτει στο ισοδύναμο ενός «κόμητος», όντας ενίοτε απλά τοποτηρητής στο όνομα του αυτοκράτορα και τίθεται πλέον στην ιεραρχία μετά τον «στρατηγό» αλλά και μετά τους κατώτερούς του. 

Ο όρος συναντάται σε περιοχές της αυτοκρατορίας, όπως στην Τραπεζούντα, έως και τον 14ο αιώνα.

## Σημειώσεις


## Παραπομπές


Κατηγορία:Βυζαντινοί στρατιωτικοί τίτλοι
Τζόνι Πεσματζόγλου

Ο **Γιάννης, "Τζόνι" ή "Τζόνης" Πεσματζόγλου** (1914 - Αθήνα 21 Οκτωβρίου 2002), ήταν Έλληνας δημοσιογράφος, οδηγός αγωνιστικών αυτοκινήτων και πρωταθλητής γνωστός σαν "Σερ Τζον". 

Καταγόταν από την γνωστή οικογένεια Πεσμαζόγλου και πατέρας του ήταν ο Γεώργιος Πεσμαζόγλου. Ακολούθησε το επάγγελμα του δημοσιογράφου ξεκινώντας από την εφημερίδα "Πρωία", ιδιοκτησίας της οικογένειάς του. Εκτός με τη δημοσιογραφία ασχολήθηκε και με την εμπορία αυτοκινήτων, αρχικά της Τζένεραλ Μότορς και έπειτα της Όπελ. 

Ξεκίνησε να τρέχει σε αγώνες μοτοσυκλέτας το 1929 και από το 1951 σε αγώνες αυτοκινήτων με Κορβέτ και συνέχισε να τρέχει μέχρι το 1989. Νικητής στα Ράλι Ακρόπολις του 1952 και 1955  ενώ  στον ίδιο αγώνα είχε 36 συμμετοχές. Το 1968 έκανε την καλύτερη επίδοση που έχει πετύχει ποτέ Έλληνας οδηγός στην Ανάβαση Πάρνηθας και που παραμένει ακατάρριπτη μέχρι σήμερα, με χρόνο 6',37",9. Γι' αυτή του την επίδοση απέκτησε τη προσωνυμία *Σερ Τζων (των Βουνών* όπως τον αποκάλεσε ο τύπος της εποχής). 

Με τους αγώνες αυτοκινήτων ασχολήθηκε και η κόρη του Μαρία, σύζυγος του επίσης οδηγού και πρωταθλητή Ελλάδος Τάσου Λιβιεράτου, γνωστού σαν Σιρόκο, η οποία εκτελούσε χρέη συντονιστή στην αγωνιστική ομάδα του συζύγου της, ενώ ο γιος του Γιώργος είναι ο ιδιοκτήτης της εταιρείας "ΕΛΦΙΝΚΟ", η οποία έκλεισε το 2005 μετά από 78 χρόνια λειτουργίας. 

Ο Πεσματζόγλου το 1932 ήταν αθλητής του Χόκεϊ επί χόρτου στον Όμιλο αντισφαίρισης Αθηνών.

## Τίτλοι

* Πανελλήνιο πρωτάθλημα Τουρισμού: 1960
* Πανελλήνιο πρωτάθλημα Ταχύτητας: 1960, 1963, 1970, 1971
* Πανελλήνιο πρωτάθλημα Ράλι: 1968
* Πανελλήνιο πρωτάθλημα Αναβάσεων: 1969, 1970 

## Νίκες σε αγώνες (ελλιπές)
* Ράλι Ακρόπολις : 1952 , 1955
* Σιρκουί Τατοίου : 1959, 1961
* Σιρκουί Χανίων : 1971
## Δείτε επίσης
*Οικογένεια Πεσμαζόγλου

## Παραπομπές
*http://archive.elparally.gr/2008/el/champions.php
*http://www.tellingstories.gr/stories/index.php?option=com_content&view=article&id=699:-chevrolet-&catid=2:2008-12-08-16-20-40&Itemid=6
*Αθλητική Ηχώ, ένθετο αφιέρωμα στο Ράλι Ακρόπολις, 28 Μαΐου 1993


Κατηγορία:Έλληνες επιχειρηματίες
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες οδηγοί αγωνιστικών αυτοκινήτων
Κατηγορία:Οικογένεια Πεσμαζόγλου
Κατηγορία:Έλληνες αθλητές του χόκεϊ επί χόρτου
Φερδινάνδος Γ΄ της Τοσκάνης

Ο **Φερδινάνδος Γ΄** (*Ferdinando III di Toscana*, Φλωρεντία, 6 Μαΐου 1769 - Φλωρεντία, 18 Ιουνίου 1824) από τον Οίκο των Αψβούργων-Λωρραίνης ήταν μέγας δούκας της Τοσκάνης (1790-1801 και 1814-1824) μέγας δούκας του Σάλτσμπουργκ (1803-1806) και μέγας δούκας του Βύρτσμπουργκ (1806-1814).

## Βιογραφία
Ο *Φερδινάνδος Ιωσήφ Ιωάννης Βαπτιστής* ήταν ο δεύτερος γιος του αυτοκράτορα Λεοπόλδου Β΄ και της συζύγου του Μαρίας Λουίζας της Ισπανίας. Όταν ο πατέρας του εξελέγη αυτοκράτορας (1790), ο Φερδινάνδος τον διαδέχθηκε ως δεύτερος γιος στο δουκάτο της Τοσκάνης, διώχθηκε από τους Γάλλους (1799), αλλά κράτησε τον τίτλο για άλλα δύο χρόνια. Με τη Συνθήκη του Αρανχουέθ (1801) αναγκάστηκε να παραιτηθεί από τον τίτλο, αφού τα εδάφη του δουκάτου προσαρτήθηκαν στο νέο βασίλειο της Ετρουρίας, ενώ στον ίδιο παραχωρήθηκε ως αποζημίωση το δουκάτο του Σάλτσμπουργκ από εδάφη της επισκοπής του Σάλτσμπουργκ. Στις 25 Δεκεμβρίου 1805 το δουκάτο του Σάλτσμπουργκ προσαρτήθηκε στην επικράτεια του μεγαλύτερου αδελφού του, Φραγκίσκου Β΄, και στον ίδιο τότε παραχωρήθηκε το δουκάτο του Βύρτσμπουργκ. Εκεί παρέμεινε μέχρι την πτώση του Ναπολέοντα στις 30 Μαΐου 1814, οπότε επέστρεψε στην Τοσκάνη ως μέγας δούκας.

## Οικογένεια
Νυμφεύτηκε πρώτα το 1790 την (δις) εξαδέλφη του Λουίζα της Νάπολης και της Σικελίας, κόρη του Φερδινάνδου Α΄ των Δύο Σικελιών, και είχε τέκνα:
* *Καρολίνα Φερδινάνδη* Θηρεσία (1793 - 1802).
* Φραγκίσκος Λεοπόλδος (1794 - 1800).
* Λεοπόλδος Β΄ (1797 - 1870), Μέγας Δούκας της Τοσκάνης.
* Μαρία Λουίζα (1799 - 1857).
* Μαρία Θηρεσία (1801 - 1855), παντρεύτηκε τον Κάρολο Αλβέρτο της Σαρδηνίας, Δούκα της Σαβοΐας.

Με τη δεύτερη σύζυγό του Μαρία Φερδινάνδη των Βέττιν (1796-1865), κόρη του Μαξιμιλιανού της Σαξονίας, δεν απέκτησε παιδιά.

## Πρόγονοι





## Παραπομπές


## Πηγές
* House of Habsburg, Tuscan Branch, family tree by Ferdinand Schevill in A Political History of Modern Europe (1909)

|-

|-

|-

Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Κατηγορία:Μεγάλοι Δούκες της Τοσκάνης
Διοικητική διαίρεση της Ελλάδας 1971

Το 1971 η Χούντα πραγματοποίησε μεταρρύθμιση στη **διοικητική διαίρεση της Ελλάδας**. 

Η μεταρρύθμιση προέβλεπε την διαίρεση της Ελλάδας σε 7 περιφερειακές διοικήσεις, διοικητές των οποίων θα ήταν υφυπουργοί - περιφερειακοί διοικητές. Οι 52 νομαρχίες θα αυξάνονταν σε 56. Ο Νομός Αττικής χωρίστηκε σε 4 ακόμη νομαρχίες. Η μεταρρύθμιση τέθηκε σε εφαρμογή στις 26 Αυγούστου 1971. Την ίδια ημέρα ο Γεώργιος Παπαδόπουλος πραγματοποίησε ανασχηματισμό στην κυβέρνησή του. 

Οι πρώτοι υφυπουργοί - περιφερειακοί - διοικητές ήταν οι:

 
Μετά το πραξικόπημα του Ιωαννίδη, η Κυβέρνηση Αδαμαντίου Ανδρουτσόπουλου 1973 στις 26 Νοεμβρίου 1973 ανακοίνωσε ότι «καταργούνται το Συνταγματικόν Δικαστήριον, το ΑΣΔΥ, και αι Περιφερειακαί διοικήσεις».

Κατηγορία:Χούντα των Συνταγματαρχών
1971
Συμμαχία Ανανεωμένων Εκκλησιών

thumb|109px|right|Το λογότυπο της Συμμαχίας
Η **Συμμαχία Ανανεωμένων Εκκλησιών** (αγγλ.: *Alliance of Renewal Churches*) είναι σύνδεσμος Χαρισματικών Λουθηρανικών εκκλησιών, από τις οποίες οι περισσότερες προέρχονται από την Ευαγγελική Λουθηρανική Εκκλησία στην Αμερική. Η κίνηση αυτή προέκυψε από το Χαρισματικό κίνημα και επικεντρώνεται στις μεσοδυτικές πολιτείες (ιδίως στη Μινεσότα) και στην Καλιφόρνια, αν και υπάρχουν μέλη σε όλες τις Ηνωμένες Πολιτείες. Στην Συμμαχία μπορούν να ενταχθούν κοινότητες και μεμονωμένοι ηγέτες εκκλησιών. Οι κοινότητες που συνεργάζονται με την Συμμαχία, μπορούν να είναι επίσης ενταγμένες σε ευρύτερα εκκλησιαστικά δόγματα.

## Εξωτερικοί σύνδεσμοι
Alliance of Renewal Churches

Κατηγορία:Λουθηρανισμός
Κατηγορία:Πεντηκοστιανισμός
Ιωάννης Μεϊμαρίδης

Ο **Ιωάννης «Μαύρος» Μεϊμαρίδης** (Αθήνα 1945 - 4 Οκτωβρίου 1971) ήταν Έλληνας επιχειρηματίας και οδηγός αγώνων αυτοκινήτων πρωταθλητής Ελλάδος.

Ο Μεϊμαρίδης καταγόταν από εύπορη οικογένεια ιδιοκτήτες της εταιρείας «Άκρον-Ίλιον-Κρυστάλ», είχε κατακτήσει πολλές πρώτες νίκες σε αγώνες αυτοκινήτων . Τον Οκτώβριο του 1971 σκοτώθηκε κατά την διάρκεια του σιρκουί της Ρόδου , αγώνας του πανελλήνιου πρωταθλήματος ταχύτητας, όταν η Alpha Romeo Giulia Sprint GTA που οδηγούσε προσέκρουσε στο πεζοδρόμιο και ανατράπηκε επάνω στα τείχη του κάστρου. Ο θάνατος του αλλά και ο θάνατος Αυστραλού οδηγού μοτοσυκλέτας την προηγούμενη χρονιά στο σιρκουί της Κέρκυρας ήταν και ο λόγος που δεν ξανά έγιναν από τότε σιρκουί σε πόλεις αλλά μόνο στα αεροδρόμια του Τατοίου και Τρίπολης. 

Προς τιμήν του σήμερα έχει στηθεί προτομή στην Κηφισιά στην συμβολή της οδού Ιλισίων και Εθνικής οδού. Αδελφός του ήταν ο επίσης οδηγός αυτοκινήτων Γιώργος Μεϊμαρίδης γνωστός και ως . 

## Τίτλοι
*Πανελλήνιο πρωτάθλημα Ταχύτητας : 1966 , 1967
*Πανελλήνιο πρωτάθλημα Τουρισμού : 1967

## Νίκες σε αγώνες (ελλιπές)
*Σιρκουί Ρόδου: 1966
*Σιρκουί Κέρκυρας : 1966, 1969
*Σιρκουί Τατοίου: 1966, 1968, 1970
*Ράλι Αττικοβιωτίας : 1967, 1969

## Παραπομπές

*Περιοδικό "4-Τροχοί" , εξώφυλλο και άρθρο για τον Μεϊμαρίδη 
*rally.gr Αποχαιρετισμός στον «Σερ Τζον»

Κατηγορία:Έλληνες επιχειρηματίες
Κατηγορία:Έλληνες οδηγοί αγωνιστικών αυτοκινήτων
Παπαφλέσσεια

Η **Διεθνής Συνάντηση Στίβου "Παπαφλέσσεια"** διεξάγεται ετησίως στην Καλαμάτα από το 1996 ενώ προϋπήρχε ως διοργάνωση αρχικά τοπικού και αργότερα πανελλήνιου χαρακτήρα. Στη σημερινή μορφή του συνδιοργανωτές του μήτιγκ είναι ο Μεσσηνιακός Γ.Σ., ο Δήμος Καλαμάτας και η Νομαρχία Μεσσηνίας. Το όνομα της διοργάνωσης δόθηκε προς τιμήν του Μεσσηνίου ήρωα της Επανάστασης του 1821 και σε ανάμνηση της θυσίας του στο Μανιάκι Μεσσηνίας.

## Ιστορικό

Τα "Παπαφλέσσεια" ξεκίνησαν στα μέσα της δεκαετίας 1950-60 ως ετήσιοι τοπικοί αγώνες στίβου και αποτελουν την μετεξέλιξη της προπολεμικής αθλητικής διοργάνωσης "Ελευθέρια". Μετείχαν αθλητές από το νομό Μεσσηνίας και οι αγώνες διεξάγονταν στο ιστορικό γήπεδο του Μεσσηνιακού Γ.Σ. Οι αγώνες ήταν δημοφιλείς και αποτελούσαν ένα άτυπο μεσσηνιακό πρωτάθλημα στίβου. Συνεχίστηκαν ανελλιπώς ως το 1968 και στο πρόγραμμά τους περιλαμβάνονταν τα αγωνίσματα: 100, 200, 400, 1500, 3000, 4Χ100, μήκος, ύψος, τριπλούν, επί κοντώ, μήκος χωρίς φορά, σφαίρα, δίσκος, ακόντιο και λιθοβολία. 

Μετά από μακροχρόνια διακοπή οι αγώνες αναβίωσαν το 1984, χρονιά που τοποθετήθηκε ελαστικός τάπητας στο Δημοτικό Στάδιο Καλαμάτας μετατρέποντάς το σε κατάλληλο στάδιο για αγώνες. Ως το 1995 είχαν αποκλειστικά ελληνικό χαρακτήρα και σε αυτούς συμμετείχαν κυρίως αθλητές από την Πελοπόννησο και την Αττική και σπανιότερα από άλλες περιοχές της Ελλάδας.

Το 1996 ξεκινά η διεθνοποίηση των Παπαφλεσσείων με τη συμμετοχή των καλύτερων Ελλήνων και πολλών επιφανών ξένων αθλητών. Επιτυγχάνονται μερικές εντυπωσιακές επιδόσεις και το μήτιγκ γίνεται ιδιαίτερα δημοφιλές. Η διοργάνωσή του τελεί πλέον υπό την αιγίδα του ΣΕΓΑΣ και της Ευρωπαϊκής Ομοσπονδίας Αθλητισμού (Εuropean Αthletic Αssociation-E.A.A.).

### Διαχρονική εξέλιξη

* Δεκαετία '50 ως 1968: Μεσσηνιακοί αγώνες στίβου "τα Παπαφλέσσεια": Γήπεδο Μεσσηνιακού
* 1984 ως 1995: Πανελλήνια αθλητική συνάντηση στίβου "τα Παπαφλέσσεια": Δημοτικό Στάδιο Καλαμάτας
* 1996 ως σήμερα: Διεθνής αθλητική συνάντηση στίβου "τα Παπαφλέσσεια": Δημοτικό Στάδιο Καλαμάτας

## Παπαφλέσσειος Δρόμος

Αναπόσπαστο μέρος της διοργάνωσης αποτελούν οι εκδηλώσεις προς τιμήν του Γρηγορίου Δικαίου "Παπαφλέσσα", ήρωα της Επανάστασης του Εικοσιένα, που θυσιάστηκε στις 20 Μαΐου 1825 στη Μάχη στο Μανιάκι. Οι εκδηλώσεις ξεκινούν με την τελετουργική αφή της Ιερής Φλόγας στο χώρο θυσίας στο Μανιάκι Μεσσηνίας. Ακολουθεί η μεταφορά της ως τα περίχωρα του Σταδίου, όπου την παραλαμβάνει λαμπαδηδρόμος για να τη μεταφέρει στο στάδιο και να ανάψει το βωμό δίνοντας το έναυσμα της έναρξης των αγώνων.

Ταυτόχρονα τελείται ο "Παπαφλέσσειος Δρόμος" στη διαδρομή "Θουρία-Δημοτικό Στάδιο Καλαμάτας", μήκους 11.170 μ., ο τερματισμός του οποίου γίνεται λίγο μετά την άφιξη της φλόγας. Ο αγώνας αυτός καθιερώθηκε το 1996 και την ευθύνη της διοργάνωσης έχει ο Δήμος Θουρίας.

## Ρεκόρ Αγώνων

### Άνδρες

### Γυναίκες

## Εξωτερικοί σύνδεσμοι
* Παπαφλέσσεια. Εντυπο αγώνων 2010.
* Παπαφλέσσεια, επίσημη ιστοσέλίδα.

Κατηγορία:Καλαμάτα
Κατηγορία:Διοργανώσεις στίβου στην Ελλάδα
Μεγάλη Κατήχηση του Λούθηρου

thumb|160px|right|Αγγλική έκδοση της Μεγάλης Κατήχησης
Η **Μεγάλη Κατήχηση του Λούθηρου** (γερμ.: *Der Große Katechismus*) γράφτηκε από τον Μαρτίνο Λούθηρο, και δημοσιεύθηκε τον Απρίλιο του 1529. Η Μεγάλη Κατήχηση απευθύνεται κυρίως σε εκκλησιαστικούς λειτουργούς, ως βοήθημα για τη διδασκαλία στις συναθροίσεις τους. Διαιρείται σε πέντε τμήματα: τις Δέκα Εντολές, το Σύμβολο των Αποστόλων, την Κυριακή προσευχή, το μυστήριο του Αγίου Βαπτίσματος, και το μυστήριο της Θείας Ευχαριστίας. Περιλαμβάνεται στο Βιβλίο της Ομόνοιας, το οποίο αποτελεί σε γενικές γραμμές την ομολογία πίστεως των Λουθηρανών.

## Εξωτερικοί σύνδεσμοι
* 
* Η Μεγάλη Κατήχηση του Λούθηρου 
* Η Μεγάλη Κατήχηση στο Project Wittenberg

Κατηγορία:Λουθηρανισμός
Κατηγορία:Μαρτίνος Λούθηρος
Κατάλογος συνταγμάτων της Ελλάδας

:*Το παρόν λήμμα παρουσιάζει κατάλογο όλων των Συνταγμάτων και συνταγματικών αναθεωρήσεων της Ελλάδας, από το 1822 μέχρι σήμερα. Για το κύριο λήμμα, δείτε [[Σύνταγμα της Ελλάδας]].* 
:

Το Ελληνικό κράτος έχει αποκτήσει αρκετά Συντάγματα από την αρχή της ύπαρξής του, το 1821, μέχρι σήμερα:

## Υπόμνημα

## Δείτε επίσης
*Συντακτική Βουλή
*Συντακτική Πράξη
*Κυβέρνηση της Ελλάδας
*ΦΕΚ 

## Πηγές
*
*
*

Κατηγορία:Νεότερη ιστορία της Ελλάδας
συνταγματων της ελλαδας
Σμαλκαλδικά Άρθρα

Τα **Σμαλκαλδικά Άρθρα** (γερμ.: *Schmalkaldische Artikel*) είναι μια περίληψη της Λουθηρανικής διδασκαλίας, γραμμένη από τον Μαρτίνο Λούθηρο το 1537 για μια συνάντηση της Ένωσης της Σμαλκαλδίας που έγινε στο πλαίσιο της προετοιμασίας για μία προβλεπόμενη Οικουμενική Σύνοδο της Εκκλησίας. Σήμερα έχουν ενσωματωθεί στο Βιβλίο της Ομόνοιας και χρησιμοποιούνται ευρέως από τους Λουθηρανούς ως ομολογία πίστεως.

## Εξωτερικοί σύνδεσμοι
* Book of Concord project: τα Σμαλκαλδικά Άρθρα στα Αγγλικά 

Κατηγορία:Λουθηρανισμός